9 дәріс.Медиатехнологиялық үдерістер үлгілерінің сипаты мен практикалық мәні.

Кең ауқымда алғанда, ***үлгі (модель)*** дегеніміз – бұл кез келген объектінің, үдерістің немес құбылыстың, яғни модель түпнұсқасының (бейнелеу, суреттеу, схема, сызба, график, план, карта түріндегі ойша немес шартты) образы. Әр модель коммуникациялық үдерістің әр аспектісін тілге тиек етеді. Мәселен, ақпаратты беру үдерісі қалай өтеді?; ол кімге, қандай адресатқа арналған?; коммуникацияны басқарып, жөнге салып отыруға бола ма?; ақпараттық іріктеуге-сұрыптауға кім ықпал етеді?; вербалды және бивербалды ақпараттың өзара байланысы қалай?; коммуникациядағы хабарламалардың функциясы қалай; ақпаратты қабылдау мен түсіну үдерісіне кім әсер етеді?; коммуникация пәрмені мен тиімділігі қалай? Міне, осы сияқты сауалдарға жауап ізделінеді.

Технологиялық, коммуникациялық үдеріс – бұл ақпаратты әртүрлі коммуникациялық құралдар (вербалды, бивербалды және т.б.) арқылы бір адаманан екінші адамға немесе бір топ адамға жеткізу үдерісі (процесі).